|  |  |
| --- | --- |
| http://www.teiser.gr/images/theme/header_logo_el.png | http://www.chania.gr/files/55/18661/sima.bmp**ΕΛΛΗΝΙΚΗ ΔΗΜΟΚΡΑΤΙΑ****ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ΙΔΡΥΜΑ****ΚΕΝΤΡΙΚΗΣ ΜΑΚΕΔΟΝΙΑΣ****ΣΧΟΛΗ ΤΕΧΝΟΛΟΓΙΚΩΝ ΕΦΑΡΜΟΓΩΝ****Τέρμα Μαγνησίας, Σέρρες, Τ.Κ. 62124****Τηλ. 23210-49123, Email:** **gstef@teicm.gr**Πληροφορίες: Κυπαρισσία Ελεκίδου |

**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

Σέρρες: 16-11-2017

Α.Π.: -259-

**ΠΡΟΣ: Τα Μέλη Ε.ΔΙ.Π. & Ε.Τ.Ε.Π. των Τμημάτων της Σχολής Τεχνολογικών Εφαρμογών του Τ.Ε.Ι. Κεντρικής Μακεδονίας**

**Προκήρυξη εκλογών για την ανάδειξη των εκπροσώπων των μελών Ε.ΔΙ.Π. και Ε.Τ.Ε.Π. με τους αναπληρωτές τους στη Γενική Συνέλευση και την Κοσμητεία της Σχολής Τεχνολογικών Εφαρμογών του Τ.Ε.Ι. Κεντρικής Μακεδονίας**

 **(με θητεία από 1-12-2017 έως 30-11-2019)**

**Ο Κοσμήτορας της Σχολής Τεχνολογικών Εφαρμογών του Τ.Ε.Ι. Κεντρικής Μακεδονίας**

έχοντας υπόψη:

1. Τις διατάξεις του Ν.4485/2017 (ΦΕΚ Α΄ 114) «Οργάνωση και λειτουργία της Ανώτατης Εκπαίδευσης, ρυθμίσεις για την έρευνα και άλλες διατάξεις» και ειδικότερα του άρθ.2 «Ορισμοί», του άρθ.16 «Όργανα της Σχολής», του άρθ.17 «Γενική Συνέλευση Σχολής», του άρθ.18 «Κοσμητεία», του άρθ.19 «Κοσμήτορας» και των παρ. 2, 11 και 12 του άρθ.84 «Τελικές και μεταβατικές διατάξεις Κεφαλαίων Α΄ έως Ε΄».
2. Τη διάταξη της παρ. 1 του άρθρου 2 (ΜΕΡΟΣ Β) «Θέματα διοίκησης των Α.Ε.Ι.» του Ν.4473/2017 (ΦΕΚ Α΄ 78) «Μέτρα για την επιτάχυνση του κυβερνητικού έργου σε θέματα εκπαίδευσης», με την οποία παρατείνεται έως την 30η Νοεμβρίου 2017 η θητεία των μονομελών και συλλογικών οργάνων διοίκησης των Ανώτατων Εκπαιδευτικών Ιδρυμάτων (Α.Ε.Ι.) που λήγει την 31η Αυγούστου 2017.
3. Την Αρ. 144363/Ζ1/1.9.2017 (ΑΔΑ: Ω6ΝΖ4653ΠΣ-9ΣΜ) Εγκύκλιο του Υπουργείου Παιδείας, Έρευνας και Θρησκευμάτων με θέμα «Ζητήματα οργάνων διοίκησης των Α.Ε.Ι., μετά τη δημοσίευση του Ν.4485/2017 (Α΄ 114)».
4. Την αριθμ.153348/Ζ1/15-9-2017 Υ.Α. (ΦΕΚ 3255/Β΄/15-9-2017 «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π και Ε.Τ.Ε.Π. , των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του ν.4485/2017 (Α΄ 114)».
5. Την αριθμ. Β. Προτ. 191014/Ζ1/7-11-2017 Υ.Α. (Φ.Ε.Κ. 3969/Β΄/13-11-2017, «Τροποποίηση της αριθμ. 153348/Ζ1/15-09-2017 (Β΄3255) υπουργικής απόφασης με θέμα ‘Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π. των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του ν.4485/2017 (Α΄114)’».
6. Τις διατάξεις των άρθρων 2, 3 και 4 του Ν.3861/2010 (ΦΕΚ Α΄ 112) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο ¨Πρόγραμμα Διαύγεια¨ και άλλες διατάξεις», όπως τροποποιήθηκε με το άρθρο 23 του Ν.4210/2013 (ΦΕΚ Α΄ 254) «Ρυθμίσεις Υπουργείου Διοικητικής Μεταρρύθμισης και Ηλεκτρονικής Διακυβέρνησης και άλλες διατάξεις».

**π ρ ο κ η ρ ύ σ σ ε ι**

**Α.** Εκλογές για την ανάδειξη των Εκπροσώπων των μελών Εργαστηριακού Διδακτικού Προσωπικού (Ε.ΔΙ.Π.) και των Αναπληρωτών τους στη Γενική Συνέλευση και τη Κοσμητεία της Σχολής Τεχνολογικών Εφαρμογών του Τεχνολογικού Εκπαιδευτικού Ιδρύματος (Τ.Ε.Ι.) Κεντρικής Μακεδονίας, με θητεία δύο (2) ετών, ήτοι από 1.12.2017 έως 30.11.2019.

**Β.** Εκλογές για την ανάδειξη των Εκπροσώπων των μελών Ειδικού Τεχνικού Εργαστηριακού Προσωπικού (Ε.Τ.Ε.Π.) και των Αναπληρωτών τους στη Γενική Συνέλευση και τη Κοσμητεία της Σχολής Τεχνολογικών Εφαρμογών του Τεχνολογικού Εκπαιδευτικού Ιδρύματος (Τ.Ε.Ι.) Κεντρικής Μακεδονίας, με θητεία δύο (2) ετών, ήτοι από 1.12.2017 έως 30.11.2019.

**Η ψηφοφορία θα διεξαχθεί με κάλπη, την Τρίτη 28-11-2017** και κατά τις ώρες από 09:00 έως 13:00, στην αίθουσα Συνελεύσεων της Σχολής στο κτίριο Διοίκησης του Τ.Ε.Ι. Κεντρικής Μακεδονίας, στις Σέρρες (Τέρμα Μαγνησίας).

Οι εκπρόσωποι των μελών Ε.ΔΙ.Π. και των μελών Ε.Τ.Ε.Π. καθώς και οι αναπληρωτές τους εκλέγονται με άμεση, μυστική και καθολική ψηφοφορία από το σύνολο των μελών της οικείας κατηγορίας προσωπικού της Σχολής Τεχνολογικών Εφαρμογών, από ενιαίο ψηφοδέλτιο ανά κατηγορία.

Οι εκπρόσωποι που θα εκλεγούν θα εκπροσωπούν τις παραπάνω κατηγορίες προσωπικού σε κάθε συλλογικό όργανο της Σχολής με διετή θητεία και με δυνατότητα επανεκλογής για μία (1) ακόμη θητεία.

Το εκλογικό δικαίωμα ασκούν μόνο όσοι είναι εγγεγραμμένοι στους εκλογικούς καταλόγους, με βάση τους οποίους διενεργούνται οι εκλογές. Οι εκλογείς σημειώνουν την προτίμησή τους για έναν μόνο από τους υποψηφίους.

Οι εκλογικοί κατάλογοι καταρτίζονται και τηρούνται από την αρμόδια υπηρεσία προσωπικού του Ιδρύματος και εγκρίνονται από τον Πρύτανη.

Οι ενδιαφερόμενοι θα πρέπει **να υποβάλλουν την υποψηφιότητά τους** με αίτησή τους (προσωπικά, ή μέσω εξουσιοδοτημένου αντιπροσώπου, ή ηλεκτρονικά ή επιστολικά), **το αργότερο μέχρι την Τετάρτη 22-11-2017 και ώρα 13:00.**

Οι υποψηφιότητες, οι παραιτήσεις και οι ενστάσεις σχετικά με την ανακήρυξη των υποψηφίων υποβάλλονται προς την εφορευτική επιτροπή **δια της αρμόδιας για θέματα προσωπικού υπηρεσίας του Ιδρύματος** και πρωτοκολλούνται μέσω του κεντρικού πρωτοκόλλου του Ιδρύματος.

Οι υποψήφιοι **μπορούν να παραιτηθούν από την υποψηφιότητα τους με γραπτή δήλωση** **έως την έναρξη της διαδικασίας εκλογής**.

Την ευθύνη διεξαγωγής της εκλογικής διαδικασίας θα έχει τριμελής Εφορευτική Επιτροπή, αποτελούμενη από μέλη της οικείας κατηγορίας προσωπικού με τους αναπληρωτές τους, η οποία θα συγκροτηθεί με απόφαση του Κοσμήτορα της Σχολής. Αν τα μέλη της οικείας κατηγορίας προσωπικού της Σχολής Τεχνολογικών Εφαρμογών δεν επαρκούν, συμπληρώνεται από μέλη της οικείας κατηγορίας προσωπικού άλλης ακαδημαϊκής μονάδας του Ιδρύματος.

Η Εφορευτική Επιτροπή, αφού της παραδοθούν οι αιτήσεις των ενδιαφερομένων, εξετάζει την εκλογιμότητα, ανακηρύσσει τους υποψήφιους μέσα σε δύο (2) εργάσιμες ημέρες από τη συγκρότησή της, επιβλέπει τη διεξαγωγή της ψηφοφορίας, εκδίδει το αποτέλεσμα και το ανακοινώνει στον Πρύτανη δια της Σχολής, για την έκδοση της σχετικής διαπιστωτικής πράξης.

Κατά τα λοιπά εφαρμόζονται αναλόγως οι διατάξεις της αριθμ.153348/Ζ1/15-9-2017 Υπουργικής Απόφασης (ΦΕΚ 3255/Β΄/15-9-2017) «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π., των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του ν. 4485/2017 (Α’ 114)» και της αριθμ. Β. Προτ. 191014/Ζ1/7-11-2017 Υ.Α. (Φ.Ε.Κ. 3969/Β΄/13-11-2017 τροποποιητικής απόφασης.

Η παρούσα προκήρυξη να αναρτηθεί στο Πρόγραμμα «ΔΙΑΥΓΕΙΑ» και στον ιστότοπο του Ιδρύματος.

|  |  |
| --- | --- |
| **Εσωτερική Διανομή:**1. Γραμματεία Πρυτανείας
2. Δ/νση Διοικητικού Οικονομικού
3. Τμήμα Προσωπικού
4. Σύλλογο μελών Ε.ΔΙ.Π. & Ε.Τ.Ε.Π.
 | **Ο Κοσμήτορας** **της Σχολής Τεχνολογικών Εφαρμογών** **Δαυίδ Κωνσταντίνος****Καθηγητής** |
|  |  |